I Lillestrøm-kampen mot Tromsø mandag kveld har Kanari-Fansen varslet at de kommer til å være stille i de første 19 minuttene av kampen. Det har vært både de som støtter tiltaket og de som mener laget trenger all den støtten de kan få.

– Man kan godt diskutere seg frem til at en stilleaksjon ikke er riktig. Men jeg synes det er bedre å foreta seg noe, for da har man i hvert fall prøvd. Det er bedre enn å rykke ned uten å ha gjort noe med det, sier styremedlem i Kanari-Fansen, Thor-Arne Sandli til Eurosport.no.

– Gauseth snakket om at kampen kunne være avgjort etter 20 minutter. Snakk om å rote seg bort i dårlige argumenter. En sesong lå man under 0-3 mot Molde for noen sesonger tilbake, bare for å score tre kjappe på tre minutter og ender 3-3. Den holdningen og tankegangen må vi ha. Spill til dommeren blåser. Kan ikke legge seg ned å dø etter 20 minutter.